32004R0387
L 064/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 387/2004 НА КОМИСИЯТА
от 1 март 2004 година
относно допълнение на приложението към Регламент (ЕО) № 2400/96 относно вписването на някои означения в „Регистър на защитените наименования за произход и на защитените географски указания“ (Arbroath Smokies)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2081/92 на Съвета от 14 юли 1992 г. относно защитата на географските указания и наименованията за произход на селскостопанските и хранителни продукти (1), и по-специално член 6, параграфи 3 и 4 от него,
като има предвид, че:
(1)
Съгласно член 5 от Регламент (ЕИО) № 2081/92 Обединеното кралство е подало заявление в Комисията за регистриране на географското указание „Arbroath Smokies“.
(2)
Направеното проучване съгласно член 6, параграф 1 от горепосочения регламент констатира, че изискванията на регламента са били спазени и по-точно всички елементи съгласно член 4 от него.
(3)
След публикуването на заявлението в Официален вестник на Европейския съюз (2) относно наименованието, посочено в упоменатото приложение, Комисията не е получила възражение съгласно член 7 от посочения регламент.
(4)
Следователно това наименование следва да бъде вписано в „Регистър на защитените наименования за произход и на защитените географски указания“ и съответно защитено в рамките на Общността.
(5)
Съдържанието на приложението към настоящия регламент допълва приложението към Регламент (ЕО) № 2400/96 (3),
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 2400/96 се допълва с означението от приложението към настоящия регламент, което се записва като защитено географско указание (ЗГУ) в „Регистър на защитените наименования за произход и на защитените географски указания“, предвиден в член 6, параграф 3 от Регламент (ЕИО) № 2081/92.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 1 март 2004 година.